**ג'ון מייקל ג'וזף הולנד** (באנגלית: **John Michael Joseph Holland**; נולד ב-6 בנובמבר 1988) הוא כדורסלן פוארטו ריקני יליד-ארצות הברית המשחק בעמדת הסמול פורוורד בהפועל תל אביב מליגת העל בכדורסל והיורוקאפ, ובנבחרת פוארטו ריקו בכדורסל.

קריירת מכללות
-------------

הולנד שיחק כדורסל מכללות במדי אוניברסיטת בוסטון, שם, כג'וניור וכסיניור בשנים 2009–2011, הוא הוביל את אזור אמריקה איסט עם 19.2 נקודות למשחק בשתי העונות. הוא נבחר לשחקן השנה באזור והוביל את קבוצתו לטורניר אליפות המכללות בכדורסל.

קריירה מקצועית
--------------

### באירופה (2011–2015)

הולנד לא נבחר בדראפט ה-NBA ‏2011, וב-5 ביולי 2011 חתם בקוראל רואן באסקט מליגת העל הצרפתית לעונת 2011/12. ב-28 משחקים במדי הקבוצה הוא העמיד ממוצעים של 14.3 נקודות, 4.7 ריבאונדים ו-1.8 אסיסטים למשחק.

ביולי 2012 הצטרף הולנד לאוקלהומה סיטי ת'אנדר לליגת הקיץ של ה-NBA באורלנדו ולמיאמי היט לליגת הקיץ של לאס וגאס. ב-5 באוגוסט 2012 הוא חתם בקחאסול סביליה מליגת ה-ACB הספרדית והיורוקאפ לעונת 2012/2013. ב-33 משחקי ליגה הוא העמיד ממוצעים של 10.4 נקודות, 2.8 ריבאונדים, 1.4 אסיסטים ו-0.7 חטיפות למשחק, וב-12 משחקי יורוקאפ רשם ממוצעים של 10.1 נקודות, 1.9 ריבאונדים, 2.5 אסיסטים ו-1.0 חטיפות.

ביולי 2013 הצטרף הולנד למינסוטה טימברוולבס לליגת הקיץ 2013. ב-29 באוקטובר 2013 הוא חתם בגראבלין דנקירק הצרפתית מליגת העל והיורוקאפ לעונת 2013/2014. הוא שיחק ב-23 משחקי ליגה עם ממוצעים של 10.9 נקודות, 3.2 ריבאונדים ו-1.3 אסיסטים ב-26.3 דקות, וב-13 משחקי יורוקאפ, בהם רשם 9.9 נקודות, 3.7 ריבאונדים ו-1.5 אסיסטים ב-29.5 דקות למשחק.

ב-26 בספטמבר 2014 חתם הולנד בסן אנטוניו ספרס מה-NBA, אך נחתך מסגל הקבוצה ב-13 באוקטובר. למחרת הוא חתם בבשיקטש מהסופר ליגי הטורקית והיורוקאפ לעונת 2014/2015. ב-15 משחקי יורוקאפ הוא העמיד ממוצעים של 8.7 נקודות, 2.8 ריבאונדים, 1.3 אסיסטים ו-0.6 חטיפות.

### קאנטון צ'ארג' (2015–2016)

ב-23 בדצמבר 2015 נרכש הולנד על ידי קאנטון צ'ארג' מליגת הפיתוח של ה-NBA. הוא ערך את הופעת הבכורה שלו בצ'ארג' מאוחר יותר באותו הלילה בהפסד 111–113 לגרנד ראפידס דרייב, בו רשם 11 נקודות, 3 ריבאונדים, 5 אסיסטים ו-2 חטיפות. ב-37 משחקים במדי הצ'ארג' הוא העמיד ממוצעים של 16.0 נקודות, 3.1 ריבאונדים, 2.0 אסיסטים ו-1.2 חטיפות ב-30.2 דקות למשחק.

### בוסטון סלטיקס (2016)

ב-11 באפריל 2016 חתם הולנד בבוסטון סלטיקס מה-NBA לשארית עונת 2015/2016. ב-19 באפריל הוא ערך את הופעת הבכורה שלו בסלטיקס ובליגה בהפסד הפלייאוף 72–89 לאטלנטה הוקס, כששיחק דקה אחת מהספסל. ב-31 באוגוסט 2016 הוא נחתך על ידי הסלטיקס.

ב-26 בספטמבר 2016 חתם הולנד בקליבלנד קאבלירס, ששחררה אותו ב-22 באוקטובר לאחר שהופיע בשלושה משחקי קדם העונה.

### חזרה לקאנטון (2016–2017)

ב-9 בדצמבר 2016 נרכש הולנד מחדש על ידי הקאנטון צ'ארג'. בסיום העונה הוא נבחר לשחקן האימפקט של השנה בליגת הפיתוח, השחקן המצטיין מבין אלו שהגיע באמצע העונה.

לאחר סיום עונת 2016/17 בליגת הפיתוח חתם הולנד בבייג'ינג איסטרן באקס מליגת הכדורסל הלאומית הסינית, אך עזב אותה לפני שהופיע במשחק אחד במדיה.

### קליבלנד קאבלירס (2017–2018)

ב-8 בספטמבר 2017 חתם הולנד על חוזה דו כיווני עם קליבלנד קאבלירס מה-NBA. על פי תנאי החוזה הוא חילק את הזמן בין הקאבס לקבוצת ליגת הפיתוח שלהם, קאנטון צ'ארג'. הולנד היה השחקן הראשון שחתם על חוזה כזה עם קליבלנד. בעונת 2017/2018 הוא שיחק את משחק הבכורה שלו בעונה הסדירה של ה-NBA, לאחר שהופיע רק במשחק פלייאוף יחיד במדי בוסטון.

הולנד שיחק 24 משחקים במדי הקאבלירס וקלע 2.3 נקודות למשחק. הוא זכה עם קליבלנד באליפות האזור המזרחי ועלה לגמר ה-NBA, בו הפסידה הקבוצה בסוויפ 0–4 לגולדן סטייט ווריורס.

הולנד נחתך על ידי הקאבס ב-9 בנובמבר 2018.

### אוסטין ספרס (2018–2019)

ב-19 בנובמבר 2018 הודיעו אוסטין ספרס, קבוצת ליגת הפיתוח של סן אנטוניו, שהם רכשו את הזכויות על הולנד ובחירת סיבוב שני ב-2019 מהקאנטון צ'ארג' בתמורה לג'רון בלוסומגיים.

### סן מיגל בירמן (2019)

ב-7 בנובמבר 2019 חתם הולנד בסן מיגל בירמן מליגת ה-PBA הפיליפינית.

### הפועל ירושלים (2019–2020)

ב-26 בדצמבר 2019 חתם הולנד בהפועל ירושלים מליגת העל בכדורסל כמחליפו של טרנט לוקט. ב-14 בפברואר זכה עם הקבוצה בגביע המדינה בכדורסל 2019/2020. לאחר שעזב את ישראל באמצע עונת 2019/2020 לאחר שזו הופסקה בעקבות מגפת הקורונה בישראל, הוא חתם מחדש בקבוצה ב-18 במאי 2020. במדי ירושלים קלע הולנד 10.4 נקודות למשחק.

### אוניקס קאזאן (2020–2021)

ב-27 ביולי 2020 חתם הולנד במועדון הרוסי אוניקס קאזאן מהליגה המאוחדת של VTB.

### 2021–2022

ב-23 באוגוסט 2021 חתם הולנד בקארידורוס דה פאחארדו מה-BSN הפוארטו ריקנית (אנ'), במדיה העמיד ממוצעים של 12.8 נקודות, 3.8 ריבאונדים, 2.2 אסיסטים ו-1.1 חטיפות למשחק.

ב-5 בפברואר 2022 חזר הולנד לאוניקס קאזאן מה-VTB, אך עזב את הקבוצה כעבור כמה שבועות עקב הפלישה הרוסית לאוקראינה.

ב-6 במרץ 2022 חתם הולנד בבורסאספור מליגת העל הטורקית.

ביולי 2022 הוא שיחק לזמן קצר עבור בקארידורס דה פאחארדו.

### הכוכב האדום בלגרד (2022–2023)

ב-9 ביולי 2022 חתם הולנד בקבוצת היורוליג הסרבית הכוכב האדום בלגרד לעונת 2022/2023. ב-22 משחקי יורוליג הוא העמיד ממוצעים של 3.6 נקודות בפחות מ-10 דקות למשחק. ב-29 ביוני 2023 הודיע כי ייפרד מהמועדון.

### הפועל תל אביב (2023–הווה)

ב-27 ביולי 2023 חתם הולנד בהפועל תל אביב מליגת העל בכדורסל והיורוקאפ.

קריירה בנבחרת הלאומית
---------------------

הולנד ייצג לראשונה את נבחרת פוארטו ריקו בכדורסל ב-2011 כששיחק בטורניר ידידות לנבחרות אמריקה. הוא זכה עם הנבחרת במדליית כסף באליפות האמריקות בכדורסל 2013.

קישורים חיצוניים
----------------

ויקישיתוף מדיה וקבצים בנושא **ג'ון הולנד** בוויקישיתוף
* ג'ון הולנד, ברשת החברתית אקס (טוויטר)
* פרופיל, באתר Basketball-Reference
* פרופיל, באתר Sports-Reference
* פרופיל, באתר eurobasket
* פרופיל, באתר פיב"א
* פרופיל, באתר ליגת ה-NBA
* פרופיל, באתר ליגת העל הספרדית בכדורסל (בספרדית)

הערות שוליים
------------

1. ↑  "Boston University bio". *אוניברסיטת בוסטון*. אורכב מ-המקור ב-22 בדצמבר 2015. `{{cite web}}`:  (עזרה)
2. ↑  "John Holland Earns AP All-America Recognition in Men's Basketball". *AmericaEast.com*. 29 במרץ 2011. `{{cite news}}`:  (עזרה)
3. ↑  "Chorale Roanne tabs rookies John Holland and Rick Jackson". *ספורטנדו*. 5 ביולי 2011. `{{cite news}}`:  (עזרה)
4. 1 2 3  "John Holland Europe Stats". *Basketball-Reference.com*.
5. ↑  "Sevilla officially signs John Holland". *ספורטנדו*. 5 באוגוסט 2012. `{{cite news}}`:  (עזרה)
6. ↑  "John Holland moves to Gravelines-Dunkerque". *ספורטנדו*. 29 באוקטובר 2013. `{{cite news}}`:  (עזרה)
7. 1 2  "Spurs Announce 2014-15 Training Camp Roster". *סן אנטוניו ספרס*. 26 בספטמבר 2014. `{{cite news}}`:  (עזרה)
8. ↑  "Spurs Waive John Holland". *NBA*. 13 באוקטובר 2014. `{{cite news}}`:  (עזרה)
9. ↑  "Besiktas announces John Holland". *ספורטנדו*. 14 באוקטובר 2014. `{{cite news}}`:  (עזרה)
10. ↑  "Charge Add Two Players". *קאנטון צ'ארג'*. 23 בדצמבר 2015. אורכב מ-המקור ב-24 בדצמבר 2015. `{{cite web}}`:  (עזרה)
11. ↑  "Grand Rapids Drive Edge Canton Charge". *ליגת הפיתוח של ה-NBA*. 23 בדצמבר 2015. `{{cite web}}`:  (עזרה)
12. 1 2  "Celtics Call-Up Canton's Holland". *קאנטון צ'ארג'*. 11 באפריל 2016. אורכב מ-המקור ב-13 באפריל 2016. `{{cite web}}`:  (עזרה)
13. ↑  "Hawks stifle Boston in 1st quarter, lead 2-0 after 89-72 win". *NBA*. 19 באפריל 2016. אורכב מ-המקור ב-18 בפברואר 2018. `{{cite web}}`:  (עזרה)
14. ↑  רוב, בריאן (31 באוגוסט 2016). "Celtics Waive John Holland, Cutting Training Camp Roster To 18 Players". *CBSLocal.com*. `{{cite web}}`:  (עזרה)
15. ↑  "Cavaliers Announce 2016-17 Training Camp Roster". *קליבלנד קאבלירס*. 26 בספטמבר 2016. אורכב מ-המקור ב-26 בספטמבר 2016. `{{cite web}}`:  (עזרה)
16. ↑  "Cavaliers Waive John Holland". *קליבלנד קאבלירס*. 22 באוקטובר 2016. `{{cite web}}`:  (עזרה)
17. ↑  "John Holland Returns to Charge". *קאנטון צ'ארג'*. 9 בדצמבר 2016. אורכב מ-המקור ב-21 בדצמבר 2016. `{{cite web}}`:  (עזרה)
18. ↑  "Cavaliers Sign John Holland to Two-Way Contract". *קליבלנד קאבלירס*. 8 בספטמבר 2017. `{{cite news}}`:  (עזרה)
19. ↑  "Cavaliers Sign Andrew Harrison to Two-Way Contract". *קליבלנד קאבלירס*. 9 בנובמבר 2018. `{{cite web}}`:  (עזרה)
20. ↑  "Austin Spurs Obtain Returning Rights to John Holland and 2019 Second Round Pick". *אוסטין ספרס*. 19 בנובמבר 2018. `{{cite news}}`:  (עזרה)
21. ↑  דל רוסאריו, פאולו (7 בנובמבר 2019). "San Miguel taps John Holland to replace Dez Wells". *ESPN5*. `{{cite news}}`:  (עזרה)
22. ↑  אפרת עמורבן, המחליף של לוקט: ג'ון הולנד חתם בהפועל י-ם, באתר ynet, 26 בדצמבר 2019
23. ↑  יאיר צוקר, ‏הפועל ירושלים היא מחזיקת גביע המדינה בכדורסל, בפעם החמישית, באתר דבר העובדים בארץ ישראל, 14 בפברואר 2020
24. ↑  אהרל'ה ויסברג‏, רשמית: גם ג'ון הולנד יחזור להפועל ירושלים, באתר וואלה!‏, 18 במאי 2020
25. ↑  עונת 20–2019 | הפועל בנק יהב י-ם | ג'ון הולנד, באתר מנהלת ליגת העל בכדורסל
26. ↑  תום נחום, ‏ג'ון הולנד עזב רשמית וחתם בקאזאן הרוסית, באתר ONE‏, 27 ביולי 2020
27. ↑  וגה, ג'יובאני (23 באוגוסט 2021). "Cariduros de Fajardo oficializan regreso de John Holland al BSN". *ElVocero.com* (בספרדית). `{{cite web}}`:  (עזרה)
28. 1 2  יאהיאביוגלו, פרסו (5 בפברואר 2022). "Holland comes back to Unics, ex Fajardo". *Eurobasket*. `{{cite web}}`:  (עזרה)
29. ↑  "Unics Kazan reportedly suing Jarrell Brantley for $250,000". *Eurohoops*. 4 במרץ 2022. `{{cite web}}`:  (עזרה)
30. ↑  "More than 50 people. Which of the foreigners left the Russian sports clubs: RBC Sport". 5 במרץ 2022. `{{cite web}}`:  (עזרה)
31. ↑  יאהיאביוגלו, פרסו (6 במרץ 2022). "Bursaspor signs John Holland". *Eurobasket*. `{{cite web}}`:  (עזרה)
32. ↑  "Zvezda adds forward Holland". *יורוליג*.
33. ↑  גידי ליפקין, ‏ג'ון הולנד חתם בהפועל תל אביב לשנה אחת, באתר ONE‏, 27 ביולי 2023